הליכודניקים החדשים – הקבוצה הדמוקרטית

הליכודניקים החדשים – הקבוצה הדמוקרטית (בראשי תיבות: הלח"ד) הוא שמה של קבוצה פוליטית הפועלת כסיעה פנים-מפלגתית ליברלית בליכוד.

== פעילות הקבוצה ==
באוקטובר 2019 התפצלה הקבוצה מתוך הליכודניקים החדשים, כאשר קבוצת אנשים שהבולט שבהם יניב טוירמן שהורץ מטעם הקבוצה לרשימת הליכוד לכנסת ה-21 הודיעו על הקמת תנועת "הליכודניקים החדשים – הקבוצה הדמוקרטית". זאת על רקע התנהלות אחד ממייסדיה, ליאור מאירי<ref></ref>.

"הליכודניקים החדשים – הקבוצה הדמוקרטית" הגישו באוקטובר 2019 לבית הדין של הליכוד עתירה להורות על קיום פריימריז לראשות הליכוד<ref></ref>.

בנובמבר 2019 עתרה הקבוצה כנגד מנכ"ל הליכוד, צורי סיסו, היועץ המשפטי של הליכוד, עו"ד אבי הלוי, ויו"ר ועדת הבחירות המרכזית של הליכוד, השופט בדימוס מנחם נאמן, בטענה שכ-1,908 חברי ליכוד הורחקו באופן בלתי חוקי ובניגוד לחוקת הליכוד בין החודשים יולי - אוקטובר.

הקבוצה הגישה בדצמבר 2019 עתירה נגד הרחקת חבריהם ערב הבחירות לראשות המפלגה. לאחר שבימים האחרונים קיבלו 650 חברי הליכודניקים החדשים מכתב המודיע להם כי הוחלט להרחיק אותם מהליכוד בתוך 14 יום - עד יום לפני הבחירות<ref></ref><ref></ref>.

לטענת הקבוצה, בפריימריז לראשות הליכוד בדצמבר 2019 4,550 מתפקדים הצביעו בהתאם להמלצתם<ref></ref>.

האג'נדה של "הליכודניקים החדשים – הקבוצה הדמוקרטית" שולבה באופן רשמי בקמפיין הליכוד של מרץ 2020 (לכנסת ה-23) . מספר שרים וח"כים התבקשו להתייחס אל האג'נדה של הליכודניקים החדשים – הקבוצה הדמוקרטית<ref name=":0" />, ולהבליט את הנושאים שעשו לקידומה, ביניהם: אלי כהן<ref></ref>, צחי הנגבי<ref></ref>, ישראל כ"ץ<ref></ref>, קרן ברק<ref></ref>, גילה גמליאל<ref></ref> וניר ברקת<ref></ref>.

בזמן המשבר החוקתי כאשר יו"ר הכנסת, יולי אדלשטיין, סירב לקיים את החלטת בג"ץ ולקיים הצבעה לבחירת יושב ראש חדש לכנסת, פנתה הקבוצה לשרים ולח"כים בליכוד כדי שיבהירו שאת החלטות בית המשפט יש לקיים. לפחות שליש מהשרים והח"כים של הליכוד נענו לקריאתם ופרסמו אמירות ברורות בנושא באמצעי התקשורת וברשתות החברתיות.

מליאת הכנסת אישרה ביוני 2020 בקריאה טרומית את ההצעה בעניין אי הפללת צרכני הקנאביס של חברת הכנסת שרן השכל<ref></ref>, בתמיכת הקבוצה.

מנכ"ל הליכוד, צורי סיסו, שיגר בתחילת אוגוסט 2020, מכתבים לאלפים מחברי הקבוצה, בו נדרשו להתחייב שיצביעו עבור הליכוד בבחירות כתנאי להמשך התפקדותם. "הליכודניקים החדשים – הקבוצה הדמוקרטית" הגישו ב-16 באוגוסט 2020 לבית הדין של הליכוד עתירה דחופה בדרישה לבטל את מכתבי ההדחה שנשלחו לאלפים ממתפקדי הליכודניקים החדשים, וכן בקשה לצו ביניים המשהה את הליכי ההדחה ומאפס את הזמנים עד לקיום הדיון בעתירה<ref></ref>. הקבוצה טענה שמדובר באכיפה בררנית המפלה את מתפקדי הקבוצה לעומת מתפקדי כל קבוצה אחרת בליכוד<ref></ref>.

== אידאולוגיה ==
הקבוצה דוגלת<ref name=":0"></ref> בערכים ליברלים-ציוניים בדגש על קידום מעמד הביניים, שמירה על דמוקרטיה ליברלית, התואמת את רוח מגילת העצמאות, חוקת הליכוד ואת דרכם של מנחם בגין וזאב זבוטינסקי ותמיכה בהקמת ממשלת מרכז ליברלית-ציונית.

עמדת הקבוצה היא שחוקת הליכוד הוזנחה על ידי הנהגת המפלגה, בפרט הסעיפים העוסקים בשמירת ערכי המוסר וטוהר המידות, זכויות וחופש האדם, ערך השוויון וביסוס כלכלה ליברלית ומשק חופשי ותחרותי. בנוסף, האג'נדה של הקבוצה שמה דגש על הפרדת דת מהמדינה, הפחתת כוחם של ועדי העובדים במשק, שיטת חינוך שונה בישראל החותרת לערכים דמוקרטיים, כינון חוקה בישראל, שמירה על מעמדו של בית המשפט העליון והתנגדות לכל ניסיון לפגוע בכוחו ובסמכויותיו, תוך שיפור ותיקון תקלות במערכת המשפט. כמו כן מבקשת הקבוצה להילחם בהתנהלות שנתפסת בעיניהם כאנטי-דמוקרטית ופופוליסטית, ולהחליפה בהתנהלות יותר ליברלית וממלכתית. הקבוצה טוענת למונופול של הזרם האורתודוקסי ומבקשת להשוות את מעמדם הרשמי של הרפורמים והקונסרבטיבים ואת התקציבים הכספיים המוענקים להם.

הקבוצה אינה עוסקת בנושאים מדיניים, זאת מתוך אמונה שהעיסוק בסוגיית הסכסוך הישראלי-פלסטיני ונושאים ביטחוניים גורמים לפילוג מיותר, גם כאשר יש הסכמה על נושאים אחרים. הקבוצה מאמינה שיש למצוא את המכנה המשותף בין המפלגות הציוניות ולהתמקד בנושאים חשובים אחרים כמו הכלכלה הישראלית.

== קישורים חיצוניים ==
* 

* הליכודניקים החדשים – הקבוצה הדמוקרטית מאשימים: ש"ס מזהמת את הליכוד, [https://www.bhol.co.il/news/1062749 בחדרי חדרים], [http://kore.co.il/viewArticle/58505 בכל רגע]
* הליכודניקים החדשים – הקבוצה הדמוקרטית [https://www.kan.org.il/radio/player.aspx?ItemId=117829 בכאן] (קלמן ליברמן) - 1:13:15
* [https://www.kan.org.il/item/?itemid=63972 נדחה ערעור] "הליכודניקים החדשים" על הרחקתם מהמפלגה
* [https://www.news1.co.il/Archive/001-D-420940-00.html ביהמ"ש העליון: יש לתקן את חוקת הליכוד]
* 

== הערות שוליים ==

חדשים, דמוקרטים